EkBass/fiwiki-20250220-pages-articles huggingface dataset:
Carl Ducander

Carl Nils Ducander (22. huhtikuuta 1858 Kristianstad, Ruotsi – 5. toukokuuta 1943 Helsinki) oli ruotsalais-suomalainen tallimestari, ratsastuksenopettaja ja sirkuksenjohtaja.Johtaja C. Ducander 80-vuotias, Helsingin Sanomat, 22.04.1938, nro 107, s. 6, Kansalliskirjaston digitaaliset aineistot Skånesta kotoisin ollut Carl Ducander suoritti asevelvollisuutensa Svean tykistörykmentissä ja sen jälkeen hän toimi samassa rykmentissä urheiluneuvojana sekä ratsastuksen, miekkailun ja voimistelun opettajana. Carl Ducander muutti Suomeen vuonna 1890 ja työskenteli lyhyen aikaa Turun ratsastuskoulussa, ennen kuin muutti Helsinkiin. Hänen johtamansa vuonna 1892 perustettu Helsingin ratsastusopisto menestyi muutaman vuoden, mutta vuosikymmenen lopulla polkupyöräilyn suosio alkoi vähentää ratsastuksen harrastusta. Carl Ducander perusti veljensä Johnin kanssa Suomeen maan ensimmäisen sirkusseurueen vuonna 1895. Seurueella oli oma teltta, rotuhevosia enimmillään yli 30 ja esiintyjiä 70. Sirkusnäytökset aloitettiin maaseudulla, ennen kuin ryhdyttiin valloittamaan pääkaupunkia ja kilpailemaan muissa pohjoismaissa kansainvälisten sirkusyritysten kanssa. Suomen ulkopuolella Circus Ducander esiintyi ainakin Tallinnassa, mutta toiminta päättyi vararikkoon Kööpenhaminassa vuonna 1899. Tämän jälkeen Ducander työskenteli Helsingissä ratsastuksenopettajana ja järjesti säännöllisesti sirkusesityksiä, kunnes toimipaikkana käytetty Siltasaaren maneesi sai käyttökiellon. Toimittuaan lyhyen aikaa Pietarin Noveau Cirquen johtajana Ducander palasi Helsinkiin, jonne oli valmistunut uusi Hippodrom (nykyisen Töölön kisahallin paikalle) vuonna 1910. Siellä Ducander johti vuodesta 1916 alkaen ratsastuksenopetusta ja vierailevia sirkusnäytäntöjä vuoteen 1930 saakka. Hän lahjoitti tämän jälkeen ratsunsa vuonna 1911 perustetulle Suomen Kenttäratsastusseuralle, jonka kunniajäsen hän oli. Carl Ducanderin pojanpoika oli säveltäjä-toimittaja Sten Ducander alias Ensio Kosta. ==Lähteet== * Luokka:Vuonna 1858 syntyneet Luokka:Vuonna 1943 kuolleet Luokka:Ratsastuksen opettajat Luokka:Suomalaiset sirkustaiteilijat
VESA

VESA (Video Electronics Standards Association) on yleishyödyllinen järjestö näyttöstandardien kehittämiseen. Järjestöllä 200 äänestävää yritysjäsentä maailmanlaajuisesti. == Standardeja == * DisplayHDR (11.12.2017) * DisplayPort * Feature connector (VFC) * VESA Advanced Feature Connector (VAFC) * VESA Local Bus (VLB) * VESA BIOS Extensions (VBE) * Display Data Channel (DDC) * Extended Display Identification Data (E-EDID) * Monitor Control Command Set (MCCS) * DisplayID * VESA Display Power Management Signaling (DPMS) * Digital Packet Video Link (DPVL) * VESA Stereo * Flat Display Mounting Interface (FDMI) * Generalized Timing Formula (GTF) * Coordinated Video Timings (CVT) * VESA Video Interface Port (VIP) * VESA Enhanced Video Connector AdaptiveSync ja MediaSync ovat VESAn standardeja vaihtuville virkistystaajuuksille (VRR). == Lähteet == == Aiheesta muualla == * VESA *
Karttula (kaupunginosa)

Karttula on Kuopion 43. kaupunginosa, joka on muodostettu kuntaliitoksen jälkeen aiemman Karttulan kunnan kirkonkylän taajamasta. Se sijaitsee maanteitse noin 45 kilometriä Kuopion keskustasta länteen. Tilastokeskuksen mukaan Karttulan kirkonkylän taajaman pinta-ala oli 2,80 neliökilometriä ja siellä asui vuonna 2016 yhteensä 839 ihmistä. Koko Karttulassa (aiemman kunnan alueella) asuu noin 3 500 henkeä. Kuopion Karttulan kaupunginosassa toimii muun muassa Kissakuusen koulu ja Karttulan kirjasto. Kirkonkylällä toimii myös neuvola, hammashoitola ja terveysasema, asiamiesposti, Alko, päivittäistavarakauppa, rautakauppa, apteekki, ravintola, huoltoasema, paloasema, Karttulan kirkko ja seurakuntatalo, tilitoimistoja, kukkakauppa- hautauspalvelu, parturi-kampaamoja, optikko ja pitseria. Karttulatasossa toimii kaupungin ja Kelan yhteinen palvelupiste sekä asukastupa (Jussintupa). Palveluasumista tarjoavat Ierikanpihan ryhmäkoti ja Pihlajakodit. == Lähteet == * Luokka:Suomen entiset kuntakeskukset Luokka:Kuopion taajamat Luokka:Suomen kirkonkylät
Aasian kisat 2018

Aasian kisat 2018, järjestyksessään 18. Aasian kisat, järjestettiin Jakartassa ja Palembangissa Indonesiassa 18. elokuuta – 2. syyskuuta 2018. Tapahtumassa järjestettiin 465 kilpailua 40 urheilulajissa. Jakartassa kisat järjestettiin myös vuonna 1962. Kisojen menestynein maa oli 289 mitalia kerännyt Kiina (132 kultaa, 92 hopeaa, 65 pronssia). == Aiheesta muualla == *Tapahtuman verkkosivut 2018 Luokka:Vuoden 2018 urheilu Luokka:Indonesian urheilutapahtumat Luokka:Jakarta
Rebecca Ferguson

Rebecca Ferguson voi tarkoittaa seuraavia henkilöitä: * Rebecca Ferguson, englantilainen laulaja-lauluntekijä * Rebecca Ferguson, ruotsalainen näyttelijä
Barletta

Barletta on kaupunki Etelä-Italiassa, Apulian alueella, Barletta-Andria-Tranin maakunnassa. Se on yksi maakunnan hallinnollisista keskuksista. Kaupunki sijaitsee Adrianmeren rannalla. Barlettassa on 95 000 asukasta. Pikajuoksija Pietro Mennea oli kotoisin Barlettasta. == Lähteet == == Aiheesta muualla == Luokka:Apulian kaupungit Luokka:Barletta-Andria-Tranin maakunnan kunnat
Trani

Trani on kaupunki Etelä-Italiassa, Apulian alueella, Barletta-Andria-Tranin maakunnassa. Se on yksi maakunnan hallinnollisista keskuksista. Kaupunki sijaitsee Adrianmeren rannalla. Tranissa on vajaat 60 000 asukasta. == Lähteet == == Aiheesta muualla == Luokka:Apulian kaupungit Luokka:Barletta-Andria- Tranin maakunnan kunnat
Ontonagon

Ontonagon on kylä Michiganin osavaltiossa, Yhdysvalloissa. Kaupungin väkiluku oli vuoden väestönlaskennassa 1 494. Ontonagon on Ontonagonin piirikunnan hallintokeskus. == Kuvia kylästä == Tiedosto:2009-0617-Ontonagon- school.jpg|Entinen ala-aste. Tiedosto:Harbor of Ontonagon, Michigan.jpg|Ontonagonin satama. Tiedosto:Northern Lights Over Ontonagon.jpg|Revontulia Ontonagonin yllä. ==Lähteet== Luokka:Michiganin kunnat
Caliente

Caliente on kaupunki Nevadan osavaltiossa, Yhdysvalloissa. Sen väkiluku oli vuoden väestönlaskennassa 1 130, joka tekee siitä Nevadan pienimmän kaupungin. Caliente kuuluu Lincolnin piirikuntaan. ==Kuvia kaupungista== Tiedosto:CalienteNV.jpg|Calienten vanha rautatieasema. Tiedosto:2015-01-15 15 37 35 View north along U.S. Route 93 in Caliente, Nevada.JPG|Calienten keskustaa. ==Lähteet== Luokka:Nevadan kaupungit
Newland (Pohjois-Carolina)

Newland on kunta Pohjois-Carolinan osavaltiossa, Yhdysvalloissa. Sen väkiluku oli vuoden väestönlaskennassa 698. Newland kuuluu Averyn piirikuntaan ja se on piirikunnan hallintokeskus. ==Lähteet== Luokka:Pohjois-Carolinan maantiede Luokka:Yhdysvaltain kunnat
Bastrop (Texas)

Bastrop on kaupunki Texasin osavaltiossa Yhdysvalloissa. Sen väkiluku oli vuoden väestönlaskennassa 7 218\. Bastrop on Bastropin piirikunnan hallintokeskus. ==Kuvia kaupungista== Tiedosto:Colorado River of Texas at Bastrop IMG 0514.JPG|Texasin Coloradojoki virtaa Bastropin läpi. Tiedosto:Bastrop Texas1.jpg|Kauppoja ja ravintoloita Bastropin pääkaudulla. Tiedosto:Bastrop Library, Bastrop, TX IMG 0512.JPG|Bastropin kirjasto. Tiedosto:Calvary Episcopal Church in Bastrop, TX IMG 0511.JPG|Calvary Episcopal Church Tiedosto:Bastrop, TX, Christian Church IMG 0510.JPG|Kristillinen kirkko. Tiedosto:Roadhouse Restaurant in Bastrop, TX IMG 0524.JPG|Roadhouse-ravintola. ==Lähteet== == Aiheesta muualla == Luokka:Texasin kaupungit
Cape Canaveral (Florida)

Cape Canaveral on kaupunki Brevardin piirikunnassa, Floridan osavaltiossa, Yhdysvalloissa. Kaupungin väkiluku oli vuoden väestönlaskennassa 9 912. Kaupungin pormestarina toimii nykyisin Bob Hoog. == Asukkaat == Kaupungin asukkaista 90,9 prosenttia on valkoisia, 4,42 prosenttia latinalaisamerikkalaisia ja 1,58 prosenttia mustia. 9,41 prosenttia puhuu myös muita kieliä kuin englantia. 97,6 prosenttia asukkaista on Yhdysvaltain kansalaisia. Kaupungin väestön keski-ikä on 57,2 vuotta. ==Kuvia kaupungista== Tiedosto:Beach in Cape Canaveral, Florida.jpg|Cape Canaveralin rantaa. Tiedosto:Cape Canaveral public library.JPG|Julkinen kirjasto. Tiedosto:Cape Canaveral welcome sign on A1A.JPG|Tervetuloa Cape Canarevaliin -kyltti. Tiedosto:View East from Country Inn ^ Suites - panoramio.jpg|Country Inn & Suites By Radisson -hotelli. ==Lähteet== ===Viitteet=== == Aiheesta muualla == Luokka:Floridan kaupungit
Färsaarten Pohjolan talo

Färsaarten Pohjolan talo () on Färsaarten tärkein kulttuurikeskus. Talo sijaitsee Tórshavnissa ja se vihittiin 1983. Sen tarkoituksena on edistää pohjoismaista ja färsaarelaista kulttuuria. Sinne voivat kuitenkin myös muut kuin pohjoismaiset taiteilijat asettaa töitään näytteille. Talon arkkitehtuurissa on perinteisiä piirteitä, kuten turvekatto, jonka ansiosta kattotyyppi on yleistynyt seudulla. Ajatuksen Pohjolan talosta keksi tiettävästi Pohjoismaiden neuvoston aikaisempi färsaarelainen jäsen Erlendur Patursson (1913−1986). Vuonna 1977 julistettiin Pohjoismaissa arkkitehtuurikilpailu, ja siihen osallistui 158 arkkitehtia. Kilpailun voittivat norjalainen arkkitehti Ola Steen ja islantilainen arkkitehti Kolbrún Ragnarsdóttir. Pohjoismaiden neuvosto tuki hanketta, ja sen osuus kuluista oli kaksi kolmasosaa. Lopusta vastasi Färsaarten hallitus. Kokonaiskustannukset olivat 70 miljoonaa Färsaarten kruunua. Rakennus on siten tavallaan samalla neuvoston lähetystö. Rakennus avattiin käyttöön 8. toukokuuta 1983. Rakennuksella on yhteispohjoismainen johto. Pohjolan talo on Pohjoismaiden ministerineuvoston alainen kulttuuriorganisaatio, ja ministerineuvosto subventoi vuosibudjetista 92 prosenttia, kun taas Färsaarten hallitus vastaa lopuista kahdeksasta prosentista. Tavoitteena on edistää Färsaarten kulttuurielämää ja tiivistää saarten ja muun Pohjolan kulttuurielämän keskinäisiä yhteyksiä.Norden.org ==Arkkitehtuuri== Pohjolan talo on kaksikerroksinen, ja siinä on Tanskasta hankittu suurista lasiosista ja teräspalkeista muodostuva rakenne. Katto on perinteinen islantilainen turvekatto, jonka on tarkoitus sulautua ympäristöön. Lattia on norjalaista graniittia. Färsaarilla luontainen kallioperä on basalttia. Kalusteet ovat Suomesta, seinien verhoilu Ruotsista. Lasiseinistä on hyvä näköala Tórshavniin, merelle ja lähimpään saareen Nólsoyiin. Talossa on aula, kahvio, parkettilattiainen tanssisali, jossa voidaan tanssia perinteisiä saarelaistansseja ja pitää näyttelyitä, sekä sali johon mahtuu 400 henkeä. Lisäksi on amfiteatterimainen tila, joka voidaan yhdistää suureen saliin. == Lähteet== == Aiheesta muualla == * Pohjolan talon kotisivu Luokka:Färsaarten rakennukset ja rakennelmat Luokka:Färsaarelainen kulttuuri Luokka:Tórshavn
Leesburg (Florida)

Leesburg on kaupunki Laken piirikunnassa, Floridan osavaltiossa, Yhdysvalloissa. Kaupungin väkiluku oli vuoden väestönlaskennassa 15 956. Vuonna 2005 se oli 19 086. Leesburg sijaitsee Keski-Floridassa, Lake Harrisin ja Lake Griffin välillä. Leesburg on osa Orlandon suurkaupunkialuetta. ==Kuvia kaupungista== Tiedosto:Motemorris02.jpg|Historiallinen Mote-Morris House. Tiedosto:Leesburg Elementary School, Leesburg.jpg|Leesburgin ala-aste. Tiedosto:Post office, Leesburg FL.jpg|Postitoimisto. Tiedosto:Lhsleesburg.jpg|Leesburg High School. ==Lähteet== == Aiheesta muualla == Luokka:Floridan kaupungit
Toivainen

Toivainen on suomalainen sukunimi muun muassa seuraavilla: * Antti Toivainen (1859–?), räätäli ja lyhytkasvuisin tunnettu suomalainen * Otto Toivainen (1892–1962), seikkailija, koristemaalari ja tarinan mukaan Fidžisaarten kuninkaan vävy * Rasmus Toivainen (s. 2004), jääkiekkoilija * Tuomas Toivainen (s. 1998), käsikirjoittaja, ohjaaja, ääninäyttelijä ja animaattori.
Texasin tasavallan presidentti

Texasin tasavallan presidentti oli Texasin tasavallan päämies Texasin itsenäisyyden aikana 1836–1846. ==Luettelo Texasin tasavallan presidenteistä== Texasin tasavallan presidentit Texasin tasavallan presidentit Texasin tasavallan presidentit Texasin tasavallan presidentit Texasin tasavallan presidentit Texasin tasavallan presidentit Texasin tasavallan presidentit Texasin tasavallan presidentit No Kuva Presidentti Virkakausi Puolue Kausi Edellinen virka Varapresidentti – David G. Burnet 18\. huhtikuuta 1788 – 5. joulukuuta 1870 (82-vuotias) 16\. maaliskuuta 1836 – 22\. lokakuuta 1836 Väliaikainen Vuoden 1836 konventin valitsema Vuoden 1833 konventin jäsen Lorenzo de Zavala 1 Sam Houston 2\. maaliskuuta 1793 – 26. heinäkuuta 1863 (70-vuotias) 22\. lokakuuta 1836 – 10\. joulukuuta 1838 1 (1836) Texasin armeijan ylipäällikkö (1836) Mirabeau B. Lamar 2 Mirabeau B. Lamar 16\. elokuuta 1798 – 19. joulukuuta 1859 (61-vuotias) 10\. joulukuuta 1838 – 13\. joulukuuta 1841 2 (1838) 1, Texasin tasavallan varapresidentti (1836–1838) David G. Burnet 3 Sam Houston 2\. maaliskuuta 1793 – 26. heinäkuuta 1863 (70-vuotias) 13\. joulukuuta 1841 – 9\. joulukuuta 1844 3 (1841) 1\. Texasin tasavallan presidentti (1836–1838) Edward Burleson 4 Anson Jones 20\. tammikuuta 1798 – 9. tammikuuta 1858 (59-vuotias) 9\. joulukuuta 1844 – 19\. helmikuuta 1846 4 (1844) 11\. Texasin tasavallan valtiosihteeri (1841–1844) Kenneth Anderson 9\. joulukuuta 1844 – 3. heinäkuuta 1845 ==Lähteet==
IAF

IAF voi tarkoittaa jotain seuraavista: * Integrated Authority File, katso GND- tunniste * International Accreditation Forum, akkreditointijärjestö * International Aikido Federation, aikidojärjestö * Israelin ilmavoimat, Israeli Air Force * International Astronautical Federation, avaruustoiminnan yhdistys
Kattotuuletin

Kattotuuletin on tuuletin, joka asennetaan huoneen kattoon. Nykyaikaisessa kattotuulettimessa on tavallisesti 3–5 tuulettimen lapaa ja sähkömoottori, joka pyörittää lapoja pystyakselin ympäri. Kattotuulettimen rungon varren ansiosta tuulettimen lavoilla on riittävästi etäisyyttä katosta. Usein kattotuuletin on yhdistetty valaisimeen, jolloin puhutaan myös tuuletinvalaisimista. Kattotuuletinta käytetään huoneilman kierrättämiseen korkean huoneen lämpötilaerojen tasaamiseksi tai pakotetun ilmakierron tuottaman tehostetun jäähdytyksen vuoksi. ==Lähteet== == Aiheesta muualla == Luokka:Koneet
Mieluskylä

Mieluskylä (entinen nimi Mieluskoski) on Haapaveden kylä, joka sijaitsee kahta puolta Pyhäjokea noin 11 kilometrin päässä Haapaveden keskustasta. Joen halkomaa kylää yhdistää Mieluskosken silta. Mieluskoskella on ollut iso merkitys kylän menneisyydessä. Mieluskylällä sijaitsee oma koulu. Nykyinen koulurakennus on rakennettu vuonna 1953. Haapavesi Mieluskylällä on myös ollut kauppoja, posti ja pankki, mutta nämä palvelut on lakkautettu. Lisäksi Mieluskylällä on vuosien varrella toiminut erilaisia yhdistyksiä. Mieluskylän naapurikyliä ovat Humaloja, Ollilanperä ja Annonen. ==Lähteet== Luokka:Haapaveden kylät Luokka:Pohjois-Pohjanmaan maakunnan entiset taajamat
Iso-Komori

Iso-Komori (swahiliksi Ngazidja) on saari Intian valtameressä. Se on Komorien saariston ja Komorien valtion suurin saari. Vuonna 2006 sen väkiluku oli noin 316 000. Saaren pääkaupunki on Moroni, joka on myös Komorien pääkaupunki. Saari koostuu kahdesta kilpitulivuoresta, joista suurin on Karthala. == Lähteet == == Aiheesta muualla == Luokka:Komorien saaret
Heikki Pitkänen

Heikki Pitkänen on suomalainen näyttelijä. Hän aloitti Suomen Kansallisteatterin riveissä 2004. Hänen puolisonsa on näyttelijä Pirjo Määttä. ==Elämä ja ura== Äänekoskella varttunut Pitkänen oli jo pienestä pitäen tiiviisti mukana teatterimaailmassa. Hän jätti lukion kesken ja siirtyi Haminaan musiikkiteatterikouluun. Hänelle kertyi alan kokemusta myös Jyväskylän kaupunginteatterissa avustajan tehtävistä. Haminasta Pitkänen muutti Helsinkiin ja pääsi Teatterikorkeakouluun sisään ensi yrittämällä. Teatterikoulun jälkeen hän aloitti Kansallisteatterissa vierailevana näyttelijänä, myöhemmin hän sai kiinnityksen samaan teatteriin. Ennen Kansallisteatteria hän näytteli Oulun teatterissa. Pitkänen on näytellyt muun muassa Kristian Smedsin ohjaamassa Väinö Linnan alkuperäistekstiin perustuvassa näytelmässä Tuntematon sotilas. Hän teki Hauhian ja Riitaojan roolit. Taiteellisesti monipuolisen näyttämöuransa lisäksi Pitkäsellä on ollut rooleja useissa televisiotuotannoissa, kuten Myrskyn osa Matti Ijäksen elokuvassa Enon opetukset. == Valikoitu rooliluettelo == *Mikke (Mobile Horror, 2003) *Bernard (Kauppamatkustajan kuolema, 2007) *Riitaoja / Hauhia (Tuntematon sotilas, 2007) *Nuorempi veli (Nuorempi veli, 2009) *Max (Olviretki) *Petri Portaankorva (Maaseudun tulevaisuus, 2014) *Mooney (Hirttäjät, 2016) == Filmografia == ===Televisioelokuvat ja -näytelmät=== *Paavo Pantteri (2002) *Ilona (2003) *Tuntematon sotilas (2009) *Enon opetukset (2011) *Luolasto (2014) *Maaseudun tulevaisuus (2015) ===Televisiosarjat=== *Seitsemän (2001) *Kylmäverisesti sinun (2002) *Vakavaa viihdettä (2002) *Kotikatu (2004) *Roba (2016) *DREAMZzz (2023) == Lähteet == ==Aiheesta muualla== *Heikki Pitkänen Ilona-tietokannassa *YLE Elävä arkisto: Kristian Smedsin Tuntematon sotilas (Kristian Smedsin Tuntematon sotilas: Koskela vähän selvittää; videoleike, 2:57) Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Ilias Astamirov

Ilias Astamirov (s. 1992 Tšetšenia) on venäläinen karateka, joka ottelee kevytsarjassa. Hän voitti Kyokushinissa EM-pronssia 2016 ja MM-pronssia 2017. Astamirov on myös voittanut Venäjän mestaruuden. ==Kilpaura== 2015 Astamirov saavutti Venäjän mestaruuskilpailuissa pronssia.Russian Championships - IKO kyokushinresults.com Viitattu 27.7.2018 Astamirov saavutti 2016 Venäjän kevytsarjan mestaruuden voitettuaan loppuottelussa Jevgeni Gluhovin. Hän voitti samana vuonna myös pronssia Venäjän cupissa.http://www.kyokushinresults.com/Pages/Russia/russiancupiko1.htm kyokushinresults.com Viitattu 27.7.2018 Toukokuussa Astamirov saavutti EM- pronssia Bulgariassa voitettuaan mitaliottelussa Kiril Zuborevin. Hän eteni turnauksessa suoraan toiselle kierrokselle, jossa hän voitti Dmytro Kulješov.Пули 30-го Чемпионата Европы 2016 по киокушинкай (IKO) superkarate.ru 20.5.2016 Viitattu 31.5.2023 2017 tammikuussa Astamirov saavutti Yhdysvaltain mestaruuskilpailuissa pronssia. Huhtikuussa hän otteli MM-kilpailuissa Japanissa, jossa Astamirov voitti pronssia. Hän voitti avauskierroksella Guillaume Gründlerin, mutta hävisi toisella kierroksella Yūki Yozalle. Tappion myötä hän päätyi pronssiotteluun, jossa Astamirov voitti Yuki Fukuin.Résultats Karate Friendship 2017 france-kyokushin.fr Viitattu 27.7.2018 Astamirov otteli seuraavan kerran lokakuussa Kiinan mestaruuskilpailuissa. Hän voitti keskisarjan mestaruuden Hirofumi Endua vastaan, joka edusti Ashihara kaikania.Российский суперфинал на 2-м Чемпионате Китая по киокушинкай superkarate.ru 28.10.2017 Viitattu 27.7.2018 ==Lähteet== Luokka:Venäläiset karatekat Luokka:Kyokushinin harjoittajat Luokka:Vuonna 1992 syntyneet Luokka:Elävät henkilöt
Marija Zaharova

Marija Vladimirovna Zaharova (; s. 24. joulukuuta 1975 Moskova) on venäläinen diplomaatti ja Venäjän ulkoasiainministeriön tiedotusosaston johtaja. Zaharova syntyi diplomaattiperheeseen, ja hän on koulutukseltaan diplomaatti ja historiantutkija. Marija Zaharova on sukujuuriltaan ersäläinen. Työssään tiedottajana Zaharova on edustanut uudenlaista esiintymistapaa: hän käyttää värikkäitä ja provokatiivisia ilmaisuja ja yhdistää huumoria ja hyökkäävyyttä. Haastatteluissa hän moittii länsimaita kaksinaismoralismista ja epäjohdonmukaisuudesta ja puolustaa Venäjän näkökantoja. Häntä on luonnehdittu tiedotussodankäynnin ammattilaiseksi. == Lapsuus ja nuoruus == Zaharova syntyi 24. joulukuuta 1975. Hänen isoisänsä Juri Zaharov on kotoisin erzä- mordvalaisesta Šantola-kylästä Koškin piirista Samaran alueelta. Hänen vanhempansa ovat Vladimir Zaharov ja Irina Zakharova. Vuonna 1981 perhe muutti Pekingiin. Vuonna 1993 he palasivat Venäjälle. == Yksityiselämä == Zaharovan puoliso on Andrei Makarov, ja heillä on yksi vuonna 2010 syntynyt tytär. == Lähteet == == Aiheesta muualla == * Luokka:Vuonna 1975 syntyneet Luokka:Venäläiset diplomaatit Luokka:Elävät henkilöt
Vehmersalmi (kaupunginosa)

Vehmersalmi on Kuopion 42. kaupunginosa, joka on muodostettu aiemman Vehmersalmen kunnan kirkonkylän taajama-alueesta ja kaistalesta Ritonimeä (entinen Ritoniemen lomakylä). Se sijaitsee linnuntietä noin 22 ja maanteitse noin 50 kilometriä Kuopion keskustasta kaakkoon. Tilastokeskuksen mukaan Vehmersalmen kirkonkylän taajaman pinta-ala oli 1,13 neliökilometriä ja siellä asui vuoden 2016 lopussa yhteensä 561 ihmistä. Koko Vehmersalmella (aiemman kunnan alueella) asuu 2 000 henkeä. Kuopion Vehmersalmen kaupunginosassa toimii muun muassa Poijun päiväkoti, Vehmersalmen koulu, nuorisotalo Majakka, Vehmersalmen kirjasto, Vehmersalmen terveysasema hammashoitoloineen ja neuvoloineen, paloasema, Vehmersalmen kirkko ja hautausmaa. Vehmersalmelta löytää myös pankkipalvelut, asiamiespostin, Alkon tilauspalvelun, kaksi päivittäistavarakauppaa, apteekin, kaksi ravintolaa, huoltoaseman, sekä joukon muita yrityksiä. ==Kuvia== Vehmersalmen koulu - Vehmersalmi - Kuopio.jpg|Vehmersalmen koulukeskusta kirjastoineen (Vehmersalmenkatu 27). Vehmersalmen keskustaa - Vehmersalmi- Kuopio - 1.jpg|Vehmersalmen liikekeskustaa. Vehmersalmen terveysasema - Vehmersalmenkatu 10 - Vehmersalmi - Kuopio - 2.jpg|Terveysasema (Vehmersalmenkatu 10). == Lähteet == * Luokka:Suomen kirkonkylät Luokka:Suomen entiset kuntakeskukset Luokka:Kuopion taajamat
Lamar

Lamar on etu- ja sukunimi. ;Etunimenä *Lamar Alexander (s. 1940), yhdysvaltalainen poliitikko *Lamar Jackson (s. 1997), yhdysvaltalainen amerikkalaisen jalkapallon pelaaja *Lamar Miller (s. 1991), yhdysvaltalainen amerikkalaisen jalkapallon pelaaja *Lamar Neagle (s. 1987), yhdysvaltalainen jalkapalloilija *Lamar Odom (s. 1979), yhdysvaltalainen koripalloilija *Lamar Trotti (1900–1952), yhdysvaltalainen elokuvakäsikirjoittaja ja -tuottaja ;Sukunimenä *Adriana Lamar (1908–1946), meksikolainen näyttelijä *Ann Hannaford Lamar (s. 1952), yhdysvaltalainen tuomari, Mississippi Supreme Court associate -tuomari *Barbara La Marr (1896–1926), yhdysvaltalainen näyttelijä *Bill Lamar (1897–1970), yhdysvaltalainen baseballpelaaja *Bo Lamar (s. 1951), yhdysvaltalainen koripalloilija *Burney Lamar (s. 1980), yhdysvaltalainen kilpa-autoilija *Charles Augustus Lafayette Lamar (1825-1865), Wanderer- orjalaivan omistaja *Chuck LaMar (s. 1956), yhdysvaltalainen baseballjohtaja *Gazaway Bugg Lamar (1798–1874), höyrylaivojen uranuurtaja, Wall Street -pankkimies *Hedy Lamarr (1914–2000), itävaltalainen näyttelijä ja keksijä *Henry Lamar (1906–1985), yhdysvaltalainen valmentaja *Henry Graybill Lamar (1798–1861), yhdysvaltalainen poliitikko ja tuomari *Holly Lamar (s. 1966), yhdysvaltalainen country-laulaja ja -lauluntekijä *Howard R. Lamar (s. 1923), yhdysvaltalainen historioitsija *J. Robert Lamar (1866–1923), yhdysvaltalainen poliitikko *Jason Lamar (s. 1978), yhdysvaltalainen jalkapalloilija *John Basil Lamar (1812–1878), yhdysvaltalainen poliitikko *Joseph Rucker Lamar, (1857–1916), yhdysvaltalainen tuomari, United States Supreme Court -tuomari *Kendrick Lamar (s. 1987), yhdysvaltalainen hip hop -artisti *Lindsey Lamar (s. 1990), yhdysvaltalainen jalkapalloilija *Lucius Quintus Cincinnatus Lamar (I) (1797–1834), yhdysvaltalainen tuomari *Lucius Quintus Cincinnatus Lamar (II) (1825–1893), yhdysvaltalainen poliitikko, United States Supreme Court -tuomari *Mark Lamarr (s. 1967), brittiläinen koomikko *Mirabeau B. Lamar (1798–1859), teksasilainen poliitikko *Phil LaMarr (s. 1967), yhdysvaltalainen koomikko *Tillie Lamar (1865–1891), yhdysvaltalainen jalkapalloilija *William Bailey Lamar (1853–1928), yhdysvaltalainen poliitikko *William H. Lamar (1853–1928), yhdysvaltalainen juristi == Paikannimenä == *Lamar, kaupunki Arkansasissa Yhdysvalloissa *Lamar, kaupunki Coloradossa Yhdysvalloissa *Lamar, kaupunki Etelä-Carolinassa Yhdysvalloissa *Lamar, kaupunki Missourissa Yhdysvalloissa == Muita == *Lamar University, yliopisto Texasissa Yhdysvalloissa Luokka:Luettelot henkilöistä sukunimen mukaan
Maaninka (kaupunginosa)

Maaninka on Kuopion 60. kaupunginosa, joka on muodostettu vuoden 2015 kuntaliitoksen jälkeen aiemman Maaningan kirkonkylän taajama-alueesta. Kaupunginosan luoteispuolella sijaitsee erilliseksi, 61. kaupunginosaksi nimetty Keskisaari. Maaningan kaupunginosa sijaitsee Maaninkajärven itärannalla, maanteitse noin 50 kilometriä Kuopion keskustasta luoteeseen. Tilastokeskuksen mukaan Maaningan kirkonkylän taajaman pinta-ala oli 2,65 neliökilometriä ja siellä asui vuoden 2016 lopussa yhteensä 931 ihmistä. On kuitenkin todettava, ettei Tilastokeskuksen taajaman maantieteellinen rajaus näy tilastoarvosta eikä todennäköisesti ole yhtenevä Maaningan kaupunginosan rajojen kanssa. Siten taajaman asukaslukua tai pinta-ala sellaisenaan ei voi sellaisenaan ottaa tilastokeskuksen lukuarvoista. Kaikkiaan Maaningan väkiluku (aiemman kunnan alue) on 3300. == Lähteet == *
Maija Bragina

Maija Bragina (, s. 7. huhtikuuta 1989) on venäläinen karateka. Hän on Kyokushinin kolminkertainen Euroopan-mestari katassa. ==Kilpaura== Bragina voitti ensimmäisenä vuuotena 2007 aikuisten tasolla Venäjän mestaruuskilpailuissa katamestaruuden yksilö- ja joukkuekilpailuissa. Toukokuussa 2013 Bragina voitti ensimmäisen Euroopan mestaruutensa katassa.27th European Weight Championships (IKO1) solokyokushin.blogspot.com 19.5.2013 Viitattu 27.7.2018 Toukokuussa 2014 Bragina saavutti Bulgarian EM- kilpailuissa pronssia katassa.European Championships kyokushinkaikan.org 6.6.2014 Viitattu 20.10.2022 Sittemmin marraskuussa hän saavutti Euroopan- mestaruuden yksilö- ja joukkuekatassa Puolassa.Results of the European Championship in Kyokushin Karate (children, veterans) superkarate.ua 29.11.2014 Viitattu 16.10.2022 Toukokuussa 2015 hän saavutti Saksan EM- kilpailuissa hopeaa katassa.Results of the 29th European Weight Championship in Kyokushin Karate superkarate.ua 2015 Viitattu 16.10.2022 Toukokuussa 2017 Bragina sijoittui EM-kilpailujen yksilökatassa toiseksi ja voitti joukkuekata mestaruuden yhdessä Aleksandr Alikin ja Igor Titkovin kanssa.European Championship 2017 - Results.pdf Viitattu 28.7.2018 ==Lähteet== Luokka:Venäläiset karatekat Luokka:Kyokushinin harjoittajat Luokka:Vuonna 1989 syntyneet Luokka:Elävät henkilöt
M62-maastokuvio

pienoiskuva Maastokuvio M62 on univormun maastokuvio, joka otettiin käyttöön 1960-luvulla Suomessa ja sitä käytettiin aina 2000-luvulle asti puolustusvoimissa.http://camopedia.org/index.php?title=Finland Maastokuviota käytetään edelleen Jemenissä.http://camopedia.org/index.php?title=Yemen Maastokuvio otettiin alun perin käyttöön kaksipuolisena maastopukuna, jota oli alun perin tarkoitus käyttää sarkapuvun päällä. Toisella puolella kesämaastokuvio vihreän ja ruskean eri sävyineen. Toiselta puolelta kuvio on valkoinen, jolloin pukua voi käyttää myös lumipukuna. Esikuvat olivat toisesta maailmansodasta saksalaisten erilaiset kääntömaastopuvut. M/62 on yksi viimeisistä maailman kääntömaastopuvuista. ==Lähteet== Luokka:Univormu
Kulttuurikattila

Kulttuurikattila () on Tallinnassa sijaitseva luovuuskeskus ja tapahtumapaikka eli kulttuurikeskus. Koko talo avattiin käyttöön 2015.Kulttuurikattila on avattu. Visit Tallinn 19.2.2015, viitattu 28.7.2018] Kulttuurikattila valittiin vuonna 2017 Viron parhaaksi matkailukohteeksiKulttuurikattila on vuoden 2017 paras matkailukohde Virossa. Tallinna24.ee 9.2.2018. Viitattu 28.7.2018. Rakennuksessa toimi vuosina 1913–1979 Tallinnan kaupungin keskussähkölaitos.Kultuurikatel-Kulttuurikattila. Visit Tallinn. Viitattu 28.7.2018 Sähkölaitoksen entinen kattilahallikokonaisuus eli Kulttuurikattila julistettiin 2007 suojelukohteeksi. Andrei Tarkovski kuvasi sähkölaitoksen tiloissa vuonna 1977 elokuvaa Stalker. Kulttuurikattilassa järjestetään erilaisia tilaisuuksia, tapahtumia ja konsertteja, kuten Sweet Spot Festival.Sweetspot.ee == Lähteet == == Aiheesta muualla == * Kultuurikatel Luokka:Kulttuurikeskukset Luokka:Tallinna
Atte Brandt

Atte Brandt (s. 19. elokuuta 1997 Jyväskylä) on suomalainen pesäpalloilija, joka edustaa Kouvolan Pallonlyöjien Ykköspesis-joukkuetta. == Ura == Brandt on Jyväskylän Kirin kasvatti. Hän teki Superpesis-debyyttinsä 16-vuotiaana kotipelissä 29. toukokuuta 2014 Alajärven Ankkureita vastaan. Hän löi ottelussa kaksi juoksua. Kaudella 2022 Brandt voitti Ykköspesiksen lyöjäkuninkuuden Kouvolan Pallonlyöjien paidassa lyöden 24 ottelussa 57 juoksua. == Saavutukset == * Ykköspesiksen lyöjäkuningas (1): 2022 * A-poikien Itä–Länsi-ottelu (2018) * 2 B-poikien Itä–Länsi-ottelua (2014, 2015) ==Lähteet== Luokka:Suomalaiset pesäpalloilijat Luokka:Vuonna 1997 syntyneet Luokka:Elävät henkilöt
Konsta Hyötyläinen

Konsta Hyötyläinen (s. 2. helmikuuta 1995 Juva) on suomalainen pesäpalloilija, joka on pelannut Superpesiksessä vuodesta 2014. Hän edusti kausina 2014–2018 Kouvolan Pallonlyöjiä, kausina 2019–2020 Imatran Pallo-Veikkoja ja vuodesta 2023 alkaen Manse PP:tä.https://www.ipv.fi/fi/seura/joukkue/1/imatran-pallo- veikot/227/konsta-hyotylainen Vuoden 2019 loppuun mennessä pelaamissaan 163 Superpesiksen runkosarjaottelussa Hyötyläinen on lyönyt kuusi kunnaria ja 60 tavallista juoksua, tuonut 70 juoksua ja kerännyt 395 kärkilyöntiä. Pudotuspeleissä Hyötyläinen on lyönyt yhdeksän ja tuonut kaksi juoksua sekä kerännyt 95 kärkilyöntiä.http://www.pesiksenmaailma.fi/index.php/pelaajakortit?pelaajaid=7259&view;=pelaajakortti == Saavutukset == === Pelaajana === * 1 SM-hopea: 2018 ==Lähteet== Luokka:Suomalaiset pesäpalloilijat Luokka:Vuonna 1995 syntyneet Luokka:Elävät henkilöt
Eagle Lake (Florida)

Eagle Lake on kaupunki Polkin piirikunnassa, Floridan osavaltiossa, Yhdysvalloissa. Kaupungin väkiluku oli vuoden väestönlaskennassa 2 255. Kaupungin pormestarina toimii nykyisin Cory Coler. ==Lähteet== Luokka:Floridan kaupungit
Patrik Wahlsten

Patrik Wahlsten (s. 11. syyskuuta 1996 Vaasa) on suomalainen pesäpalloilija, joka edustaa Superpesiksessä pelaavaa Kouvolan Pallonlyöjiä. Aiemmin urallaan hän on edustanut Superpesiksessä myös Joensuun Mailaa, Koskenkorvan Urheilijoita ja Sotkamon Jymyä. Lokakuussa 2020 Wahlsten siirtyi 2+1-vuotisella sopimuksella Joensuun Mailaan. Wahlsten on pelipaikaltaan lyöjäjokeri. Hänen kasvattajaseuransa on Vaasan Maila, jonka edustusjoukkueessa Suomensarjassa hän on pelannut. Lisäksi hän pelasi Ykköspesiksessä Vähänkyrön, Haapajärven ja Muhoksen joukkueissa ennen siirtymistään kaudeksi 2018 Koskenkorvan joukkueeseen. 28.7.2018 mennessä pelaamissaan 25 Superpesiksen runkosarjaottelussa Wahlsten on lyönyt neljä kunnaria ja 70 tavallista juoksua, tuonut yhdeksän juoksua ja kerännyt 105 kärkilyöntiä.http://www.pesiksenmaailma.fi/index.php/pelaajakortit?pelaajaid=6733&view;=pelaajakortti == Palkinnot == * 3 Itä-Länsi -ottelua: 2021, 2023, 2024 https://www.superpesis.fi/uutiset/miesten-ita-lansi-valinnat-julki-roope- korhonen-palaa-arvo-otteluun-kotikentallaan/ https://www.superpesis.fi/ajankohtaista/yleisoaanestys-sai-valtavan-suosion- nelli-huotari-ja-joosua-ratto-ensikertalaisin * Superpesiksen kuukauden pelaaja: heinäkuu 2020http://www.pesis.fi/pesapalloliitto/historia/pelaajatilastot/kuukauden_pelaajat/ ==Lähteet== Luokka:Suomalaiset pesäpalloilijat Luokka:Vuonna 1996 syntyneet Luokka:Elävät henkilöt
Jacksonville Beach

Jacksonville Beach on rannikkokaupunki Duvalin piirikunnassa, Floridan itärannikolla, Yhdysvalloissa. Se perustettiin 22. toukokuuta 1907 nimellä Pablo Beach. Kaupunki vaihtoi nimensä Jacksonville Beachiksi 1925. Sen väkiluku oli vuoden väestönlaskennassa 21 362. ==Kuvia kaupungista== Tiedosto:JXBeachPier.JPG|Jacksonville Beachin rantaa. Tiedosto:Jacksonville FL Casa Marina01.jpg|Casa Marina -hotelli. Tiedosto:Morning Jacksonville Beach pier - panoramio.jpg|Laituri Jacksonville Beachin rannalla. Tiedosto:San Pablo Elementary School, Jacksonville Beach.jpg|San Pablon ala-aste. ==Lähteet== == Aiheesta muualla == Luokka:Floridan kaupungit Luokka:Duvalin piirikunta (Florida)
Baréma Bocoum

Baréma (Kissorou) Bocoum (1914 Mopti – 3. maaliskuuta 1973 Bamako) oli malilainen poliitikko. Fulbeperheeseen syntynyt Baréma Bocoum kävi koulua Moptissa ja Bamakossa ja valmistui kirjanpitäjäksi Dakarin William Ponty -koulusta vuonna 1936. Hän työskenteli Ranskan Länsi-Afrikan hallinnossa ja toisen maailmansodan jälkeen hänestä tuli raha- ja kirjanpitotoimiston päällikkö. Bocoumin poliittinen ura alkoi vuonna 1946, jolloin hän liittyi Rassemblement démocratique africain -järjestöön. Hänet valittiin Bamakon kunnanvaltuutetuksi vuonna 1952 ja Moptin kaupunginjohtajaksi vuonna 1956. Ranskan kansalliskokouksen vaaleissa vuonna 1956 Bocoum oli Mamadou Konatén ja Modibo Keïtan jälkeen Sudanin liiton kolmas ehdokas. Konatén kuoltua hänet valittiin kansalliskokoksen edustajaksi. Bocoum oli myös Sudanin liiton politbyroon jäsen sekä Sudanin tasavallan ja itsenäisen Malin lainsäädäntökokousten edustaja. Hän toimi maan ulkoministerinä ja vuosina 1964–1966 sisäministerinä. Sosialismin vastustajaksi, porvariksi ja kansanviholliseksi syytetty Bocoum syrjäytettiin Modibo Keïtan ”aktiivisen vallankumouksen” aikana vuonna 1968. ==Lähteet== Luokka:Malilaiset poliitikot Luokka:Ulkoministerit Luokka:Sisäministerit Luokka:Vuonna 1914 syntyneet Luokka:Vuonna 1973 kuolleet
Jussi Canth

Karl Johan (Jussi) Canth (24. toukokuuta 1874 Jyväskylä – 10. joulukuuta 1929 Kuopio) oli suomalainen maanviljelijä ja kauppaneuvos.Minnan salonki : Karl Johan (Jussi) Canth K. A. Wegelius : Routaa ja rautaa IV - Kajaanin etappi, Kuopion ja Iisalmen seudut. WSOY 1931, luku Kuopion ja Pohjois-Savon aktivistejaKauppaneuvos Jussi Canth, Helsingin Sanomat 11.12.1929 nro 335, s. 3, Kansalliskirjaston Digitoidut aineistot Jussi Canthin vanhemmat olivat seminaarinlehtori Johan Ferdinand Canth ja kirjailija ja kauppias Minna Canth. Hän kävi Kuopiossa oppikoulua ja sitten Haagan maanviljelyskoulun ja Kurkijoen maanviljelysopiston. Jussi Canth opiskeli myös maanviljelystä ulkomailla ja hän oli sitten maanviljelijänä Iisalmessa. 1900-luvun alussa Canth oli ensimmäisen sortokauden aikana passiivisen vastarinnan kannattaja ja saatuaan tietää että kenraalikuvernööri Nikolai Bobrikov oli määrännyt hänet karkotettavaksi Omskiin Siperiaan lähti hän vuonna 1903 Ruotsiin jossa hän suoritti kauppakoulun. Canth siirtyi sitten Yhdysvaltoihin ja oli Chicagossa Cately & Wigginsin liikkeen palveluksessa. Hän palasi Suomeen vuonna 1905 suurlakon aikana Ruotsin kautta ja asettui maanviljelijäksi Parikkalaan. Vuonna 1916 hänestä tuli Minna Canthin Perilliset Oy:n johtaja ja hän asui perheineen Kuopiossa suvun omistamassa Kanttilan kaupunkitalossa. Minna Canthin kuoltua hänen liikettään olivat hoitaneet tyttäret Elli Canth ja Maiju Vuorisalo (o.s Canth) Jussi Canthin ohella,Leena Rapp : Elämää Kanttilassa Minnan perillisten aikaan Jussi Canth tuli mukaan jääkäriliikkeen etappitoimintaan vuonna 1916. Suomen sisällissodan aikana hän otti osaa Kuopion valloitukseen ja oli mukana myös C. W. Malmin retkikunnassa. Hän sai kauppaneuvoksen arvon 1925 ja hän oli Latvian varakonsulina Kuopion läänissä. Canth oli Kuopion kauppakamarin varapuheenjohtajana vuodesta 1922 alkaen. Jussi Canth oli naimisissa vuodesta 1900 Alma Vendela Lovisa Cederhvarfin (1881–1952) kanssa. Hänet on haudattu Kuopion Isolle hautausmaalle, Jussi Canthin kuoltuaa Canthin kauppaliikkeen johtoon tuli hänen vävynsä tuomari Kaarlo Lommi jonka puoliso oli Jussi Canthin tytär Burnice Canth. Lommi johti liikettä vuoteen 1964 saakka. Canthin kauppaliike lopetti toimintansa heikentyneen kannattavuuden vuoksi 1970-luvulla ja Kanttilan talo myytiin valtiolle 1977. == Lähteet == == Aiheesta muualla == * Sukutarina avautuu, Savon Sanomat 18.03.2014 Luokka:Kauppaneuvokset Luokka:Sortokausien aktivistit Luokka:Suomen sisällissodan valkoiset Luokka:Vuonna 1874 syntyneet Luokka:Vuonna 1929 kuolleet
Marathon (Florida)

Marathon on kaupunki Florida Keysin saariryhmällä, Floridan osavaltiossa, Yhdysvalloissa. Se kuuluu Monroen piirikuntaan. Kaupungin väkiluku oli vuoden väestönlaskennassa 8 297. ==Lähteet== == Aiheesta muualla == Luokka:Floridan kaupungit
Tuukka Sarkkinen

Tuukka Sarkkinen (s. 1. marraskuuta 1999) on suomalainen pesäpalloilija, joka edustaa Superpesiksessä pelaavaa Kempeleen Kiriähttp://www.pattijoenurheilijat.fi/home_page/sarkkinen-tuukka/, jonka kanssa teki lokakuussa 2024 kaksivuotisen sopimuksenKem­pe­leen Kiri teki kovia han­kin­to­ja – Suomen mes­ta­rit ja pai­kal­lis­vas­tus­ta­jan täh­ti­pe­laa­ja siir­ty­vät Kem­pe­lee­seen. Kaudella 2015 Superpesiksessä debytoinut Sarkkinen on 28.7.2018 mennessä pelannut 52 Superpesiksen runkosarjaottelua, joissa on lyönyt kaksi kunnaria ja kolme tavallista juoksua, tuonut 14 juoksua ja lyönyt 66 kärkilyöntiä.http://www.pesiksenmaailma.fi/index.php/pelaajakortit?pelaajaid=8317&view;=pelaajakortti ==Lähteet== Luokka:Suomalaiset pesäpalloilijat Luokka:Vuonna 1999 syntyneet Luokka:Elävät henkilöt
Alei Zahav

Alei Zahav (‎) on Israelin siirtokunta Länsirannalla. Se on perustettu 1983 ja sen väkiluku vuonna 2016 oli 1 643\. Alei Zahav sijaitsee noin 40 kilometriä Tel Avivista itään. == Kansainvälisoikeudellinen asema == Israelin siirtokuntia on väitetty laittomiksi, koska Geneven neljännen sopimuksen 49. artiklan 6. pykälän mukaan "valtaajavalta ei saa valtaamalleen alueelle karkottaa tai siirtää osaa omasta siviiliväestöstään." Israel kiistää väitteen siirtokuntien laittomuudesta, koska se ei ole tehnyt sopimuksen mainitsemia karkotuksia tai siirtoja. Haagin kansainvälinen tuomioistuin antoi 9. heinäkuuta 2004 neuvoa antavan lausunnon, jossa se katsoi, että Israelin siirtokunnat olivat kansainvälisen oikeuden vastaisia. == Lähteet == Luokka:Israelin siirtokunnat
Emilia Linna

Emilia Linna (s. 1998) on suomalainen pesäpalloilija. Hän edustaa Superpesiksessä Porin Pesäkarhujahttps://www.pesakarhut.fi/2017/10/05/emilia- linna-siirtyy-pesakarhuihin-12-muotoisella-sopimuksella/ sekä 2014 alkaneella Superpesisurallaan Lipottaria ja Kempeleen Kiriä. 28.7.2018 mennessä pelaamissaan 95 Superpesiksen runkosarjaottelussa Linna on lyönyt kahdeksan kunnaria ja sata tavallista juoksua, tuonut 35 juoksua ja kerännyt 389 kärkilyöntiä. 14 pudotuspeliottelussa Linna on lyönyt seitsemän juoksua ja kerännyt 41 kärkilyöntiä.http://www.pesiksenmaailma.fi/index.php/pelaajakortit?pelaajaid=7584&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 1998 syntyneet Luokka:Elävät henkilöt
Venla Tanhua

Venla Tanhua on suomalainen pesäpalloilija, joka edustaa Superpesiksessä pelaavaa Manse PP:tä. Tanhua on Rauman Feran kasvatti. Vuonna 2017 hän pelasi Feran kakkosjoukkueen lukkarina ja valittiin Naisten Ykköspesiksen vuoden lukkariksi.https://ls24.fi/urheilu/feran-venla-tanhua-palkittiin- ykkospesiksen-vuoden-lukkarina Kaudella 2018 alkaneella urallaan Feran ykkösjoukkueen lukkarina Tanhua pelasi 53 ottelua ja löi sisäpelissä kaksi kunnaria ja seitsemän tavallista juoksua, toi kahdeksan juoksua ja keräsi 78 kärkilyöntiä. Pelaajakortti. Viitattu 13.10.2019. == Saavutukset == * Superpesiksen vuoden tulokas: 2018Vuoden pesäpalloilijat 2018 . ==Lähteet== Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Riikka Ulanto

Riikka Ulanto (s. 1982) on suomalainen kirjailija, jonka runoteos Vedelmiä voitti vuoden 2016 Runo-Kaarina-kilpailun. Ulannon toinen runoteos Tehen ilmestyi keväällä 2018 ja kolmas, Puutarharuhtinas-niminen runokokoelma syksyllä 2019, molemmat Kulttuurivihkot-kustantamon julkaisemina. Syksyllä 2018 julkaistiin Ulannon ensimmäinen proosateos, absurdi minuuttinovellikokoelma Mutta mitä kuuluu Lynyrd Skynyrdille? (Aviador Kustannus), ja keväällä 2022 esikoisromaani, runokielestä ammentava surrealistinen Neitsytlento. Ulanto tuli J. H. Erkon kilpailussa kolmannelle sijalle vuonna 2011 runokäsikirjoituksellaan Äidin kielellä (nimellä Riikka Nyman). Lisäksi hänen runojaan on julkaistu Gummeruksen Runot 2013 -antologiassa sekä sävelletty naiskuorolle. == Teokset == * Vedelmiä. Kaarinan kaupunki, 2016. ISBN 978-952-68607-0-1. * Tehen. Helsinki: Kulttuurivihkot, 2018. ISBN 978-952-7274-08-8 (nidottu), ISBN 978-952-7274-09-5 (e-kirja). * Mutta mitä kuuluu Lynyrd Skynyrdille? Aviador Kustannus, 2018. ISBN 9789527063538. * Puutarharuhtinas. Helsinki: Kulttuurivihkot, 2019. ISBN 978-952-7274-48-4 (nidottu), ISBN 978-952-7274-49-1 (e-kirja). * == Lähteet == == Aiheesta muualla == * Runo-Kaarina Kaarinan kaupungin sivuilla * J.H. Erkon kirjoituskilpailun sivusto * Kirjailijaesittely Aviador Kustannuksen sivustolla Luokka:Suomalaiset kirjailijat Luokka:Vuonna 1982 syntyneet Luokka:Elävät henkilöt
Patrik Vartama

Patrik Johannes Vartama on suomalainen pesäpalloilija, joka edustaa Miesten Superpesiksessä Kouvolan Pallonlyöjiä == Ura == Vartama on Jokioisten Koetuksen kasvatti. == Muuta == Vartama valmistui ylioppilaaksi Forssan lukiosta keväällä 2017. Hänen isoveljensä Roni on pelannut pesäpalloa. Vartama pelasi nuorempana jääkiekkoa. == Lähteet == Luokka:Vuonna 1998 syntyneet Luokka:Suomalaiset pesäpalloilijat Luokka:Elävät henkilöt
Quarter Pounder

Quarter Pounder (lyhennettynä QP) on McDonald’s-ravintoloissa saatavilla oleva hampurilainen, joka koostuu naudanlihapihvistä, suolakurkusta, sipulista, ketsupista, sinapista ja yleensä myös juustosta. Hampurilaista saa myös kahdella pihvillä, jolloin sen nimi on Double Quarter Pounder. Quarter Pounder lanseerattiin vuonna 1971. Hampurilaisen nimi juontuu siitä, että alkuperäisen Quarter Pounderin pihvi painaa neljäsosan naulaa eli 113,4 grammaa. Eri maissa Quarter Pounder tunnetaan eri nimillä, esimerkiksi Hamburger Royale, McRoyal, Royal Cheese tai McRoyal DeLuxe. ==Lähteet== ==Aiheesta muualla== *Quarter Pounder Suomen McDonald’sin verkkosivuilla Luokka:McDonald’sin tuotteet Luokka:Hampurilaiset
El Cajon

El Cajon on kaupunki San Diegon piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden väestönlaskennassa 99 478. El Cajon perustettiin 12. marraskuuta 1912. ==Kuvia kaupungista== Tiedosto:Sycuan Golf Resort Willow Glen Course 4th hole.jpg|Sycuan Golf Resort. Tiedosto:Advanced Training Associates Building.jpg|Advanced Training Associates Building -rakennus. Tiedosto:Country Comfort Restaurant - panoramio.jpg|Country Comfort -ravintola. ==Lähteet== == Aiheesta muualla == Luokka:Kalifornian kaupungit Luokka:San Diegon piirikunta
Sofa

Sofa (tyyliteltynä SOFA) oli helsinkiläinen rap-duo, joka perustettiin vuonna 2013. Yhtyeen muodostivat MC:t SonSon (Sonja Kuittinen) ja FanFan (Fanni Noroila). Yhtyeen säveltäjänä/tuottajana toimi KesäSetä vuoteen 2015 asti. ”Tyttörukka”-singlen jälkeen kappaleita tekivät muun muassa Noah Kin ja Juho Suutarinen. Yhtyeen DJ:nä toimi Inka Rantakallio. == Ura == Hyvinkäältä lähtöisin oleva Fanni Noroila ja Puumalasta muuttanut Sonja Kuittinen tapasivat toisensa Taideyliopiston Teatterikorkeakoulussa, jossa he aloittivat vuonna 2011. Yhtyeen nimi tulee heidän mukaansa sanoista ”se on fakin aitoo”. Noroilan mukaan yhtyeen tavoite oli ”sanoutua irti räpin macho-kulttuurista, misogynisesta kuvastosta ja naisobjektiudesta”. Noroila ja Kuittinen ovat monipuolisia esittävän taiteen ammattilaisia: He ovat käyneet vaihdossa Tukholman Dramatiska Högskolanissa ja näytelleet muun muassa Kansallisteatterin Macbethissä ja kuuluvat feministiseen taidekollektiivi Les Poxxxiin yhdessä näyttelijä Julia Lappalaisen kanssa. Molemmat tekevät hip hop -duonsa lisäksi uraa myös näyttelijöinä. Sofan ensimmäinen julkaisu on vuonna 2013 Rapu Recordsille tehty single ”Kuumempi Kesä”, jota seurasi vuonna 2015 julkaistu neljän kappaleen EP Se on Fakin Aitoo. Vuodesta 2015 asti Sofalla on ollut levytyssopimus Warner Music Finlandille. Heinäkuussa 2022 julkaistiin Yle Areenassa ja Yle Radio Suomessa 20-osainen kuunnelma Mä haluun olla Nylon. Kuunnelmassa Sofan Kuittinen ja Noroila esittävät Nylon Beat -yhtyeen Jonnaa ja Eriniä. Sarjan inspiraationa ovat olleet yhtyeestä tehdyt haastattelut, kirjat ja tarinat. Duo ilmoitti kesäkuussa 2023 lopettavansa uransa. Marraskuussa se julkaisi ennen jäähyväiskiertuettaan vielä viimeisen kappaleen, remix-version alun perin vuonna 2016 julkaistusta kappaleesta ”Ei tipu”. Sofan viimeinen esiintyminen oli Jyväskylän Mustassa Kynnyksessä 2. joulukuuta 2023. == Diskografia == === Albumit === * BFF (2020) === EP:t === * Lucky Star (2023) * Puolukoita (2016) * Se on fakin aitoo (2015) === Singlet === * Ei tipu (Legacy RMX) ft. satu, Valma, Adikia, Mon-Sala & F (2023) * Tytöt (2022) * BFF (radio edit) (2020) *Ei kiinnosta (2020) *Tää kestää vaik en kestä sua ft. F (2019) *Lucy Liukas (2018) *Sotamaalauksii ft. Ringa Manner (2018) *Laittoman letkeetä (2016) *Tyttörukka (2015) *Lisää Lempee (2013) *Kuumempi Kesä (2013) == Lähteet == Luokka:Suomalaiset hip hop -yhtyeet Luokka:Suomalaiset duot
Kiviharju (Kuopio)

Kiviharju on Kuopion 38. kaupunginosa, joka sijaitsee maanteitse noin 15 kilometriä Kuopion keskustasta lounaaseen. Karttulantien eteläpuolella sijaitsevan ja kaakossa Savon rataan rajoittuvan kaupunginosan naapurikaupunginosia ovat kaakossa Hiltulanlahti, idässä Pitkälahti ja koillisessa Neulalampi. Lännenpuolella on Kuopion maaseutualuetta, josta pohjoisluoteessa sijaitseva Haminalahti on yleisesti tunnettua seutua. Kiviharjussa on runsaasti metsää ja pienehkö määrä haja-asutusta. Suuri osa kunnallisista ja kaupan palveluista on naapurikaupunginosissa, kuten Petosen kaupunginosassa ja Hiltulanlahdessa. Kiviharjussa sijaitsevista ja pinta- alasta laajoja osia kattavista yrityksistä tunnetuimpia ovat Kaatopaikantien varrella sijaitsevat Kuopion jätekeskus (myös romuautojen vastaanottopaikka) ja Ruduksen Hepomäen maa-ainesottamo, josta saadaan muun muassa soraa ja sepeliä. Jätekeskuksen länsipuolella on Pelastusopiston harjoitusalue. == Lähteet == Luokka:Kuopion kaupunginosat
Boulder City

Boulder City on kaupunki Nevadan osavaltiossa, Yhdysvalloissa. Sen väkiluku oli vuoden väestönlaskennassa 15 023. Boulder City sijaitsee Clarkin piirikunnassa. ==Kuvia kaupungista== Tiedosto:Boulder-theatre.jpg|Teatteri. Tiedosto:Boulder City, View of Lake Mead.jpg|Omakotitaloja Boulder Cityssä. Lake Mead -järvi taustalla. ==Lähteet== == Aiheesta muualla == Luokka:Clarkin piirikunta (Nevada) Luokka:Nevadan kaupungit
Arttu Vilander

Arttu Vilander (s. 1996) on suomalainen pesäpalloilija, joka edustaa Ykköspesiksessä pelaavaa Kankaanpään Mailaa, jonka sisäpelissä hän on kotiuttaja ja ulkopelissä koppari.http://www.kankaanpaanmaila.fi/miehet/miehetsuperpesis Vuonna 2014 alkaneella urallaan Superpesiksessä Vilander on 28.7.2017 mennessä pelannut 31 runkosarjaottelua, joissa on lyönyt neljä kunnaria ja 31 tavallista juoksua, tuonut 12 juoksua ja kerännyt 75 kärkilyöntiä.http://www.pesiksenmaailma.fi/index.php/pelaajakortit?pelaajaid=4823&view;=pelaajakortti ==Lähteet== Luokka:Suomalaiset pesäpalloilijat Luokka:Vuonna 1996 syntyneet Luokka:Elävät henkilöt
Dacia Maraini

Dacia Maraini ['daːtʃa mara'iːni] (s. 13. marraskuuta 1936 Fiesole) on italialainen kirjailija. Hän teki läpimurtonsa vuoden 1963 esikoisteoksellaan L’età del malessere (suom. Heräämisen aika, Otava 1963), joka sai kansainvälisen kustantamoiden myöntämän Formentor-palkinnon. Hänen muita suomennettuja teoksiaan ovat Mykkä herttuatar (Artemisia 1998) sekä näytelmä Prostituoidun keskustelu erään asiakkaan kanssa (Yle 1987). Maraini oli Lahden kansainvälisen kirjailijakokouksen päävieras vuonna 1997. (Tilaajille.) ==Lähteet== ==Aiheesta muualla== * Luokka:Vuonna 1936 syntyneet Luokka:Elävät henkilöt Luokka:Italialaiset kirjailijat
Hyvää syntymäpäivää (Sigin kappale)

Hyvää syntymäpäivää on yksi Sigin tunnetuimmista kappaleista, jonka yhtye julkaisi Purppura-levyllään. Kappaleen sanoittaja ja laulaja oli alun perin Matti Inkinen. Inkinen pyöritti myöhemmin syntymäpäiväpalvelua, jossa sai soittaa Inkisen numeroon, jolloin Inkinen lauloi kappaletta puhelimeen. Soittoja tähän numeroon ehti kertyä tuhansia. == Sijoitus listoilla == Kappale nousi Suomen hittilistalla sijalle 13 tammikuussa 1986, ja pysyi listoilla pari kuukauttaMitä Suomi soittaa, Juha Lassila, Jyväskylän yliopisto 1990, ISBN 951-680-321-0, sivu 177. Suomen vanhojen singlelistojen mukaan kappale sijoittui lokakuussa vuonna 1985 viikolla 43 sijalle 29 ja nousi viikolla 44 sijalle 22. Sama vuoden marraskuussa viikolla 45 se oli sijalla 23, viikolla 46 sijalla 18, viikolla 47 sijalla 14, viikolla 48 sijalla 15. Joulukuussa 1985 viikolla 49 se oli sijalla 15, seuraavalla viikolla sijalla 22, viikolla 51 sijalla 19 ja viikolla 52 sijalla 22. Tammikuussa 1986 viikolla 1 sija oli 22, viikolla 2 sija 26, viikolla 3 sija 29. Toisen tiedon mukaan kappale olisi korkeimmillaan ollut myyntilistan sijalla 14. Rumba-lehden listalla kappale sai noin 500 pistettä.. == Kertosäe == == Kokoonpano == === Yhtye === * Matti Inkinen – laulu * Rauno Linja-aho – kitara * Ari Hemmilä – bassokitara * Jukka Merisaari – rummut * Juha Oksanen – kosketinsoitin === Tuotanto === * Atte Blom – tuottaja * T. T. Oksala – tuottaja * Svante Forsbäck – masteroija == Lähteet == Luokka:SIG:n kappaleet Luokka:Vuoden 1986 kappaleet Luokka:Vuoden 1985 kappaleet